**Bilag 1. Formandens beretning**

**”At sige farvel, er at sige goddag”.**

Dette bestyrelses år har været præget af **forandring** – på de helt store linjer.

For et år siden måtte vi tage **afsked med vores bestyrelsesformand**, Thomas Uhrfeldt, som ikke havde børn på skolen længere. **Bestyrelsen viste mig tillid** til at overtage ansvaret.

Og **opgaverne lå parat** – måske flere end vi anede!

Allerede i januar sidste år blev vores skoleleder, **Anita Herdahl langtids-sygemeldt**. Hvorefter Kenneth Mogensen blev konstitueret som fungerende skoleleder.

Kort før påske blev landets skoler - også **Realskolen - ramt af Lockout.**

En tid som hurtigt blev udnyttet til at færdiggøre - og indlede nogle af de håndværksmæssige projekter, som ventede. For en skole uden elever var studsningen af skoletræet oplagt, og fliserne omkring blev også rettet til.

Den **overskydende lønsum** fra Lockouten besluttede vi at skyde **tilbage til eleverne bl.a.**

* **med forøgelse** af bogkontoen
* **indkøb af de sidste smart-boards** til klasseværelserne
* **turbo-undervisning** til de store elever, der stod få dage fra afgangseksamen.

Anitas sygemelding mundede ud i en **tjeneste-fratrædelse, og en ny proces tog sin begyndelse.**

**Der var virkelig ”Change ahead”.**

Vinteren før havde den daglige ledelse gennemført en arbejdsmiljø-undersøgelse, som beskrev et savn efter mere kontakt mellem daglig ledelse og hele medarbejdergruppen.

Med dette in mente blev det særlig vigtigt for os i bestyrelsen,

**at give processen den tid, det ville tage** at finde den **rette skoleleder** for vores skole.

Vi søgte at komme **ind under huden på Realskolen,** at lytte til skolens åndedræt.

Undersøge **Realskolens værdier og visioner.**

Vi indledte processen med at holde et **Dialogmøde med personalet om Ledelsesværdier og arbejdsmiljø.**

Det var **et frugtbart møde**, hvor personalet med kort varsel **tog imod os og lod os lytte** til deres visioner for Realskolen som arbejdsplads.

Det kom i høj grad til at handle om begreberne:

* **tillid**
* **udvikling**
* **medindflydelse**

Henover sommeren arbejdede bestyrelsen i udvalg med at formulere og beskrive værdierne for den kommende skoleleder.

Der **var ansøgningsfrist den 7. Oktober.**

Vi modtog **14 relevante ansøgere**, hvoraf vi **indkaldte 5 til samtale** med et ansættelsesudvalg bestående af

* 3 bestyrelsesmedlemmer,
* 1 repræsentant fra daglig ledelse og
* 2 medarbejderrepræsentanter.

I begyndelsen af november stod det klart for os, at ansøgeren fra skolen, **Kenneth Mogensen var den bedst egnede kandidat som ny skoleleder** for Nykøbing Falster Realskole.

Det var med stor lettelse at vi kunne indbyde forældrekredsen til årets Fælles Forældremøde.

Hjerneforsker Peter Lund Madsen fyldte Hotel Falster.

Jeg vælger at gå af som formand og overlader posten til en anden i bestyrelsen.

Jeg fortsætter meget gerne mine 2 år af min bestyrelsesperiode med andet arbejde for bestyrelsen på skolen.

Tak til bestyrelsen, tak til Kenneth for samarbejdet og ikke mindst tak til personalet på skolen i denne proces.